Clive Derby-Lewis dan begrawe | Maroela Media
Clive Derby-Lewis dan begrawe
Clive Derby-Lewis word vandeesweek begrawe nadat hy verlede week in die ouderdom van 80 oorlede is.
Gaye Derby-Lewis, sy vrou, het gesê die diens en begrafnis sal egter net vir familie en nabye vriende wees en lede van die media en publiek kan dit ongelukkig nie bywoon nie. Maroela Media het wel verneem die begrafnis vind Woensdag in Pretoria plaas.
Derby-Lewis is Donderdagmiddag in die Eugene Marais-hospitaal oorlede. Volgens Gaye is Clive verlede maand geopereer om vog van sy longe te verwyder. Hy is in 2014 met longkanker gediagnoseer. "Hy het sedertdien agteruitgegaan."
Gay het gesê hy Derby-Lewis is verlede week weer in die hospitaal opgeneem toe hy gesukkel het om asem te haal. "Die dokters het vir my gesê hy gaan nie weer huis toe kom nie."
Derby-Lewis is in Junie verlede jaar op mediese parool vrygelaat, nadat dokters bevind het hy is terminaal siek en het reeds fase 4-kanker. Die minister van justisie en korrektiewe dienste, Michael Masutha, het Derby-Lewis se aansoek om parool verskeie kere geweier. Derby-Lewis het toe 'n dringende aansoek gebring dat die minister se besluit ter syde gestel moet word.
Derby-Lewis het lewenslange tronkstraf uitgedien vir sy aandeel in die moord op die destydse SAKP-leier, Chris Hani, in April 1993.
Julle het al klaar te veel inligting beskikbaar gemaak. Hierdie ander lot sal nie die geleentheid laat verbygaan om 'n optog te hou nie.
Julle moes eintlik gese het hy word in Botswana of Namibie begrawe.
Ons is in gees saam met julle. Dis net jammer dat net ordentlike mense julle versoek gaan respekteer.
"Free at last" – RIV Clive
GJ de C K
Wat 'n voorreg om geseënd te kon wees met leiers soos Clive Derby-Lewis! 'n Man wat sy "geld gesit het waar sy mond was".
'n Lewende voorbeeld van Christen wees, ongeag die prys.
Altyd nederig en respekvol, dog onbuigbaar in verdediging van sy volk, vaderland en geregtigheid. Getrou aan Jesus Christus, in verdrukking, vervolging en selfs dood.